Návrh NARIADENIE EURÓPSKEHO PARLAMENTU A RADY o vykonávaní dohôd uzatvorených EÚ po rokovaniach na základe článku XXVIII GATT 1994, ktorým sa mení a dopĺňa príloha I k nariadeniu (EHS) č. 2658/87 o colnej a štatistickej nomenklatúre a o Spoločnom colnom sadzobníku /* COM/2012/0115 final - 2012/0054 (COD) */





DÔVODOVÁ SPRÁVA 1. KONTEXT NÁVRHU Rokovania podľa článku XXVIII GATT 1994 uzavreté, pokiaľ ide o hydinu, v roku 2007 (Ú. v. L 138, 30.5.2007) sa týkali colných položiek pre hydinové mäso 0210 a podpoložky pre spracované hydinové mäso 1602 32 19 v ES zozname CXL: varené prípravky obsahujúce viac ako 57 % hydinového mäsa. Obmedzením rokovaní len na spracované hydinové mäso podpoložky 1602 32 19 sa malo predísť možnému nahradzovaniu. Ďalšie údaje o dovoze však ukázali dramatický nárast dovozu spracovaného hydinového mäsa patriaceho do colnej podpoložky 1602 32 30: prípravky obsahujúce 25 % alebo viac, ale menej ako 57 % hmotnosti hydinového mäsa alebo drobov. To ukázalo, že vývozcovia zrejme využili čiastočnú medzeru v ochrane na úrovni EÚ a že nahrádzali prípravky z hydinového mäsa obsahujúce viac ako 57 % hydinového mäsa prípravkami obsahujúcimi menej ako 57 % mäsa, ktoré sú zatriedené do colnej podpoložky 1602 32 30. S podobnými účinkami nahradzovania sa dalo počítať aj v prípade ďalších colných položiek 1602. S cieľom kompletne vyriešiť toto nahradzovanie, ktoré ovplyvňuje hydinársky priemysel EÚ, Komisia požiadala Radu o splnomocnenie znovu prerokovať koncesie pre hydinové mäso patriace do kapitoly 16 KN. Dňa 25. mája 2009 Rada splnomocnila Komisiu, aby začala rokovania podľa článku XXVIII GATT 1994 (návrh KOM 8615/09 WTO 72 AGRI 166) s cieľom nanovo prerokovať koncesie v prípade colných položiek pre spracované hydinové mäso patriace do kapitoly 16 KN. Dňa 16. júna 2009 bolo ostatným členom WTO zaslané oznámenie o úmysle EÚ zmeniť koncesie v prípade podpoložiek 1602 20 10, 1602 32 11, 1602 32 30, 1602 32 90, 1602 39 21, 1602 39 29, 1602 39 40 a 1602 39 80 zahrnutých v zozname CXL Európskych spoločenstiev. Komisia viedla rokovania po porade s výborom pre obchodnú politiku a v rámci smerníc na rokovanie vydaných Radou. Komisia rokovala s Brazílskou federatívnou republikou a s Thajským kráľovstvom majúcimi hlavný záujem o dodávky výrobkov a/alebo podstatný záujem o dodávky v prípade výrobkov vo viacerých príslušných colných položkách. Komisia rokovala s Brazílskou federatívnou republikou s hlavným záujmom o dodávky výrobkov položiek HS 1602 32 11 (spracované kuracie mäso, nevarené, obsahujúce v hmotnosti 57 % alebo viac hydinového mäsa alebo drobov), 1602 32 30 (spracované kuracie mäso, obsahujúce v hmotnosti 25 % alebo viac, ale menej ako 57 % hydinového mäsa alebo drobov) a 1602 32 90 (spracované hydinové mäso, obsahujúce v hmotnosti menej ako 25 % hydinového mäsa alebo drobov) a s Thajským kráľovstvom s podstatným záujmom o dodávky v prípade výrobkov položiek HS 1602 39 21 (spracované kačacie, husacie mäso, mäso z perličiek, varené, obsahujúce v hmotnosti 57 % alebo viac hydinového mäsa alebo drobov), 1602 39 40 (spracované kačacie, husacie mäso, mäso z perličiek, varené, obsahujúce v hmotnosti 25 % alebo viac, ale menej ako 57 % hydinového mäsa alebo drobov) 1602 39 80 (spracované kačacie, husacie mäso, mäso z perličiek, varené, obsahujúce v hmotnosti menej ako 25 % hydinového mäsa alebo drobov) a s podstatným záujmom o dodávky v prípade výrobkov položiek HS 1602 32 30 (spracované kuracie mäso, obsahujúce v hmotnosti 25 % alebo viac, ale menej ako 57 % hydinového mäsa alebo drobov) a 1602 32 90 (spracované kuracie mäso, obsahujúce v hmotnosti menej ako 25 % hydinového mäsa alebo drobov). Rokovania vyústili do dohody vo forme listov s Thajským kráľovstvom 22. novembra 2011 a s Brazílskou federatívnou republikou 7. decembra 2011. O dohodách sa rokovalo na základe kódov kombinovanej nomenklatúry platných v danom čase. V poslednej verzii prílohy I k nariadeniu Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku, ako sa ustanovuje nariadení Komisie (EÚ) č. 1006/2011 uverejnenom v Ú.v. L 282 z 28. októbra 2011, boli colné podpoložky 1602 39 40 a 1602 39 80 zlúčené do novej colnej podpoložky 1602 39 85. Táto nová situácia by sa preto mala zohľadniť vo vykonávacom nariadení. Všeobecné colné sadzby pre colné položky, ktoré boli predmetom rokovaní, sú momentálne stanovené pod úrovňou nových zmluvných colných sadzieb, ktoré sú výsledkom úpravy koncesií podľa článku XXVIII GATT 1994. Podľa nariadenia Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku sa však všeobecné colné sadzby používajú, ak sú nižšie ako zmluvné colné sadzby. V tomto vykonávacom nariadení by sa preto všeobecná colná sadzba stanovená v spoločnom colnom sadzobníku mala zvýšiť na úroveň zmluvnej colnej sadzby. 2. VPLYV NA ROZPOČET Pozri finančný výkaz v prílohe. 2012/0054 (COD) Návrh NARIADENIE EURÓPSKEHO PARLAMENTU A RADY o vykonávaní dohôd uzatvorených EÚ po rokovaniach na základe článku XXVIII GATT 1994, ktorým sa mení a dopĺňa príloha I k nariadeniu (EHS) č. 2658/87 o colnej a štatistickej nomenklatúre a o Spoločnom colnom sadzobníku EURÓPSKY PARLAMENT A RADA EURÓPSKEJ ÚNIE, so zreteľom na Zmluvu o fungovaní Európskej únie, a najmä na jej článok 207 ods. 2, so zreteľom na návrh Európskej komisie, po postúpení návrhu legislatívneho aktu národným parlamentom, konajúc v súlade s riadnym legislatívnym postupom, keďže: (1) Nariadením Rady (EHS) č. 2658/87 sa stanovila nomenklatúra tovaru, ďalej len „kombinovaná nomenklatúra“, a stanovili sa zmluvné colné sadzby Spoločného colného sadzobníka. (2) Svojím rozhodnutím ... o uzatvorení dohôd medzi Európskou úniou a Brazílskou federatívnou republikou a medzi Európskou úniou a Thajským kráľovstvom Rada schválila v mene Únie uvedené dohody s cieľom ukončiť rokovania začaté podľa článku XXVIII GATT 1994. (3) O dohodách sa rokovalo na základe kódov kombinovanej nomenklatúry platných v danom čase. (4) V poslednej verzii prílohy I k nariadeniu Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku, ako sa ustanovuje nariadení Komisie (EÚ) č. 1006/2011 uverejnenom v Ú.v. L 282 z 28. októbra 2011, boli colné podpoložky 1602 39 40 a 1602 39 80 zlúčené do novej colnej podpoložky 1602 39 85. V prílohe k tomuto nariadeniu sa zohľadňuje táto nová situácia. (5) Všeobecné colné sadzby pre colné položky, ktoré boli predmetom rokovaní, sú momentálne stanovené pod úrovňou nových zmluvných colných sadzieb, ktoré sú výsledkom úpravy koncesií podľa článku XXVIII GATT 1994. Podľa nariadenia Rady (EHS) č. 2658/87 o colnej a štatistickej nomenklatúre a o Spoločnom colnom sadzobní sa však všeobecné colné sadzby používajú, ak sú nižšie ako zmluvné colné sadzby. (6) Všeobecná colná sadzba stanovená v spoločnom colnom sadzobníku by sa preto mala zvýšiť na úroveň zmluvnej colnej sadzby. (7) Príloha k nariadeniu (EHS) č. 2658/87 by sa preto mala zodpovedajúcim spôsobom zmeniť a doplniť a mala by sa stanoviť úroveň všeobecných a zmluvných colných sadzieb, PRIJALI TOTO NARIADENIE: Článok 1 V nariadení (EHS) č. 2658/87 sa časť dva (Zoznam ciel) v prílohe I mení podľa ciel uvedených v prílohe k tomuto nariadeniu. Všeobecné colné sadzby sa stanovujú na úroveň zmluvných colných sadzieb. Článok 2 V nariadení (EHS) č. 2658/87 sa v prílohe 7 oddielu III tretej časti (Colné kvóty WTO, ktoré sa majú otvoriť príslušnými orgánmi Spoločenstva) menia colné kvóty a dopĺňajú sa o objemy a clá uvedené v prílohe k tomuto nariadeniu. Článok 3 Toto nariadenie nadobúda účinnosť [x][1]. Toto nariadenie je záväzné v celom rozsahu a priamo uplatniteľné vo všetkých členských štátoch v súlade so zmluvami. V Bruseli Za Európsky parlament Za Radu predseda predseda PRÍLOHA Bez ohľadu na pravidlá výkladu kombinovanej nomenklatúry má znenie opisu výrobkov iba informatívnu hodnotu, pričom koncesie v kontexte tejto prílohy sa určujú uvedením kódov KN tak, ako existujú v čase prijatia tohto nariadenia. Časť 2 Zoznam ciel Číselný znak KN || Opis || Colná sadzba (všeobecná a zmluvná) 1602 32 11 || Spracované kuracie mäso, nevarené, obsahujúce v hmotnosti 57 % alebo viac hydinového mäsa alebo drobov || 2 765 EUR/tonu 1602 32 30 || Spracované hydinové mäso, obsahujúce 25 % alebo viac, ale menej ako 57 % hmotnosti hydinového mäsa alebo drobov || 2 765 EUR/tonu 1602 32 90 || Spracované kuracie mäso, obsahujúce v hmotnosti menej ako 25 % hydinového mäsa alebo drobov || 2 765 EUR/tonu 1602 39 21 || Spracované kačacie, husacie mäso, mäso z perličiek, nevarené, obsahujúce v hmotnosti 57 % alebo viac hydinového mäsa alebo drobov || 2 765 EUR/tonu 1602 39 29 || Spracované kačacie, husacie mäso, mäso z perličiek, varené, obsahujúce v hmotnosti 57 % alebo viac hydinového mäsa alebo drobov || 2 765 EUR/tonu 1602 39 85 || Spracované kačacie, husacie mäso, mäso z perličiek, obsahujúce v hmotnosti menej ako 57 % hydinového mäsa alebo drobov || 2 765 EUR/tonu || || Tretia časť Prílohy k colnému sadzobníku Číselný znak KN || Opis || Sadzba cla 1602 32 11 || Spracované kuracie mäso, nevarené, obsahujúce v hmotnosti 57 % alebo viac hydinového mäsa alebo drobov || Otvoriť colnú kvótu 16 140 ton, z ktorej sa 15 800 ton pridelí Brazílii. Sadzba v rámci kvóty: 630 EUR/tonu 1602 32 30 || Spracované hydinové mäso, obsahujúce 25 % alebo viac, ale menej ako 57 % hmotnosti hydinového mäsa alebo drobov || Otvoriť colnú kvótu 79 705 ton, z ktorej sa 62 905 ton pridelí Brazílii 14 000 ton Thajsku. Sadzba v rámci kvóty: 10,9 % 1602 32 90 || Spracované kuracie mäso, obsahujúce v hmotnosti menej ako 25 % hydinového mäsa alebo drobov || Otvoriť colnú kvótu 2 865 ton, z ktorej sa 295 ton pridelí Brazílii 2 100 ton Thajsku. Sadzba v rámci kvóty: 10,9 % 1602 39 21 || Spracované kačacie, husacie mäso, mäso z perličiek, nevarené, obsahujúce v hmotnosti 57 % alebo viac hydinového mäsa alebo drobov || Otvoriť colnú kvótu 10 ton pre Thajsko. Sadzba v rámci kvóty: 630 EUR/tonu 1602 39 29 || Spracované kačacie, husacie mäso, mäso z perličiek, varené, obsahujúce v hmotnosti 57 % alebo viac hydinového mäsa alebo drobov || Otvoriť colnú kvótu 13 720 ton, z ktorej sa 13 500 ton pridelí Thajsku. Sadzba v rámci kvóty: 10,9 % ex 1602 39 85 || Spracované kačacie, husacie mäso, mäso z perličiek, obsahujúce v hmotnosti 25 % alebo viac, ale menej ako 57 % hydinového mäsa alebo drobov || Otvoriť colnú kvótu 748 ton, z ktorej sa 600 ton pridelí Thajsku. Sadzba v rámci kvóty: 10,9 % ex 1602 39 85 || Spracované kačacie, husacie mäso, mäso z perličiek, obsahujúce v hmotnosti menej ako 25 % hydinového mäsa alebo drobov || Otvoriť colnú kvótu 725 ton, z ktorej sa 600 ton pridelí Thajsku. Sadzba v rámci kvóty: 10,9 % Pre všetky uvedené položky a kvóty platí presný opis zoznamu WTO pre EÚ. FINANČNÝ VÝKAZ || Fichefin/11/ 1163357 DDG/GM/nh 6.146.2011.1 || DÁTUM: 06/10/2011 1. || ROZPOČTOVÝ RIADOK: Kapitola 12 – Clá a ostatné poplatky || ROZPOČTOVÉ PROSTRIEDKY: DB2012: 19 171,2 Mil. EUR 2. || NÁZOV: Návrh nariadenia Európskeho parlamentu a Rady o vykonávaní dohôd uzatvorených EÚ po rokovaniach na základe článku XXVIII GATT 1994, ktorým sa mení a dopĺňa príloha I k nariadeniu (EHS) č. 2658/87 o colnej a štatistickej nomenklatúre a o Spoločnom colnom sadzobníku. 3. || PRÁVNY ZÁKLAD: Zmluva o fungovaní Európskej únie, a najmä jej články 207 a 218. 4. || CIELE: Vykonávanie dohody o dovoze medzi EÚ a Brazíliou a EÚ a Thajskom s cieľom vyriešiť pri dovoze nahradzovanie, ktoré ovplyvňuje hydinársky priemysel EÚ. 5. || FINANČNÉ DÔSLEDKY || 12-MESAČNÉ OBDOBIE (mil. EUR) || BEŽNÝ ROZPOČTOVÝ ROK 2011 (mil. EUR) || NASLEDUJÚCI ROZPOČTOVÝ ROK 2012 (mil. EUR) 5.0 || VÝDAVKY - Z ROZPOČTU ES (NÁHRADY/INTERVENCIE) - VÝDAVKY NÁRODNÝCH ORGÁNOV - INÉ || - || - || - 5.1 || PRÍJMY - VLASTNÉ ZDROJE ES (POPLATKY/CLÁ) - NÁRODNÉ || - || - || - 1.4 || || 2013 || 2014 || 2015 5.0.1 || ODHADOVANÉ VÝDAVKY || || || 5.1.1 || ODHADOVANÉ PRÍJMY || - || - || - 5.2 || SPÔSOB VÝPOČTU: - 6.0 || MOŽNO PROJEKT FINANCOVAŤ Z ROZPOČTOVÝCH PROSTRIEDKOV ZAČLENENÝCH DO PRÍSLUŠNEJ KAPITOLY BEŽNÉHO ROZPOČTU? || ÁNO NIE 6.1 || MOŽNO PROJEKT FINANCOVAŤ PRESUNOM MEDZI JEDNOTLIVÝMI KAPITOLAMI BEŽNÉHO ROZPOČTU? || ÁNO NIE 6.2 || BUDE POTREBNÝ DOPLŇUJÚCI ROZPOČET? || ÁNO NIE 6.3 || BUDE POTREBNÉ ZAČLENIŤ ROZPOČTOVÉ PROSTRIEDKY DO BUDÚCICH ROZPOČTOV? || ÁNO NIE POZNÁMKY: Na základe rokovaní podľa článku XXVIII GATT 1944, ktoré sa s Brazíliou a Thajskom začali v polovici roku 2009, sa opatrenie týka uzavretia dohôd medzi EÚ a Brazíliou a EÚ a Thajskom*, s cieľom vyriešiť v prípade dovozov nahradzovanie, ktoré ovplyvňuje hydinársky priemysel EÚ. Vykonanie dohody sa týka: - zvýšenia sadzieb mimo kvóty v prípade 7 colných položiek pre spracované výrobky z hydinového mäsa a - otvorenia colných kvót v prípade tých istých 7 colných položiek pre spracované výrobky z hydinového mäsa pre Brazíliu, Thajsko a ďalšie krajiny. Objem dovozov v rámci kvóty je podobný množstvu, ktoré sa doviezlo pred uzatvorením tejto dohody. Keďže opatrenie nemá vplyv na rovnováhu vnútorného trhu, nie je potrebné zavádzať trhové nástroje. V prípade dovozu celej kvóty v súlade s týmto návrhom nariadenia sa možno domnievať, že opatrenie by mohlo zahŕňať zníženie vlastných zdrojov na približnú čistú čiastku vo výške 1,4 milióna EUR, po odpočítaní 25% nákladov na výber členskými štátmi. * Finančný výkaz k uzavretiu dohody: č. 1163256/2011. [1] Dátum nadobudnutia účinnosti nariadenia by sa mal zhodovať s dátumom vstupu do platnosti obidvoch dohôd. S cieľom zaistiť, aby obidve dohody vstúpili do platnosti v ten istý deň je potrebné, aby sa oznámenia uvedené v dohodách o ukončení vnútorných postupov zo strany Únie, vykonali až potom, ako Únia dostane oznámenia Thajska a Brazílie. Obidve oznámenia Únie je potom potrebné vykonať v ten istý deň.